ยูโรร่วงแตะระดับต่ำสุดในรอบ 32 เดือนเทียบเยน หลังแนวโน้มศก.ยูโรโซนอ่อนแอ
ยูโรร่วงแตะระดับต่ำสุดในรอบ 32 เดือนเทียบเยน หลังแนวโน้มศก.ยูโรโซนอ่อนแอ
19 ก.พ. 2559

สำนักข่าวอินโฟเควสท์ รายงานสกุลเงินยูโรร่วงแตะกรอบกลางของ 125 เยน ในวันนี้ ซึ่งต่ำสุดในรอบ 32 เดือนที่ตลาดปริวรรตเงินตราโตเกียวในช่วงเช้าวันนี้ หลังจากรายงานการประชุมนโยบายการเงินของธนาคารกลางยุโรป (ECB) บ่งชี้ว่า กรรมการ ECB มีความกังวลต่อการฟื้นตัวของเศรษฐกิจยูโรโซน
ณ เที่ยงวันนี้ ตามเวลาโตเกียว ยูโรซื้อขายที่ระดับ 125.59-125.60 เยน และ 1.1123-1.1124 ดอลลาร์ เมื่อเทียบกับ 125.74-125.84 เยน และ 1.1101-1.1111 เยนที่ตลาดนิวยอร์ก และ 126.77-126.81 เยน และ 1.1127-1.1128 ดอลลาร์ ที่ตลาดโตเกียว ณ เวลา 17.00 น. เมื่อวานนี้
ดอลลาร์ซื้อขายที่ระดับ 112.90-112.91 เยน เมื่อเทียบกับ 113.20-113.30 เยน ที่ตลาดนิวยอร์ก และ 113.93-113.95 เยนที่ตลาดโตเกียวในช่วงบ่ายวานนี้           
ยูโรร่วงลงมากกว่า 1 เยนในรอบ 24 ชั่วโมง หลังจากรายงานการประชุมนโยบายการเงินของธนาคารกลางยุโรป (ECB) ประจำวันที่ 21 ม.ค. ระบุว่า กรรมการ ECB วิตกเกี่ยวกับความเสี่ยงใหม่ระลอกใหม่ต่อการขยายตัวทางเศรษฐกิจ ซึ่งบ่งชี้ว่าเงินเฟ้อและการขยายตัวของค่าจ้างต่ำกว่าคาดการณ์